Gandia presenta l'exposició fotogràfica sobre les emocions de 'La dona en temps de pandèmia'
19 abril 2021

## Gandia presenta l'exposició fotogràfica sobre les emocions de 'La dona en temps de pandèmia'19 abril 2021Última actualització: 19 abril 2021

![](../gestion/img/94ee019dedf0f5758bacd662b83d963d34a6dd9e8b8aa0fa3ce581df5672e711.jpg)  
  

La regidora d'Igualtat i Polítiques Inclusives, **Juana Navarro,** acompanyada per representants del Consell de la Joventut de Gandia, va inaugurar el passat divendres al departament d'Igualtat (Edifici Tossal) l'exposició 'La dona en temps de pandèmia', una mostra artística composta per 35 fotografies que representa el reflex d'estats d'ànim i vivències quotidianes que experimenta la societat, especialment les dones, en el context de la crisi sanitària.

Aquesta exposició reivindicativa naix de la col·laboració entre els membres del Consell dels Joves, qui van realitzar aquestes fotografies amb motiu d'un concurs celebrat per a la Setmana de la Dona, i l'àrea d'Igualtat de l'Ajuntament de Gandia, que va proposar convertir les peces en una mostra d'art per la seua importància i perquè la ciutadania de Gandia puga gaudir-la.

Al respecte, Navarro va destacar que es tracta d'una "_exposició realista perquè, d'acord amb algunes investigacions, l'estat d'ànim de les dones es veu molt més afectat que el dels homes en situació de pandèmia. A més, en l'àmbit de les emocions, la joventut, persones entre 16 i 39 anys, també pateixen més que les persones adultes els efectes de la pandèmia, i qui millor ho suporten són les persones de seixanta anys endavant_".

L'exposició romandrà oberta a la planta baixa de l'Edifici Tossal (nº 8) fins al pròxim 7 de maig.

[Twittear](https://twitter.com/share)